 Runtii warkaas annaga waa nagu cusbaa, kulanka kaddib ayaa warkaasi na soo gaarey, waxaanu isku daynay in aan ka xaqiiqsano dadkeena gudaha jooga ee hoggaamiyaasha ah, warkaas ilaa hadda annaga sugnaantiisa ma hayno, waase wax aan markasta kala hadli karno madaxda dawladda Itoobiya, iyagu waxay noo xaqiijiyeen in ay Soomaaliya ka bexeen, in aysan dib ugu soo noqonaynin, in ay nabadda Soomaaliya danaynayaan, in labada waddan taariikh cusub loo furo, weliba wasiirka Arrimaha dibadda Itoobiya wuxuu nagula kaftaamay waddankiinii waad naga xoraysateen Isbahaysiga dib u xoraynta ayaad ahaydeen, waddankiinii waad naga xoraysateen ee hadda u tashta idinka, markaas waxaan dhehi karaa kulankaas kulan saraaxa ah ayuu ahaa oo runta la isu sheegay, oo xitaa dublomaasiyada ka baxsanaa oo waxkasta la lafaguray oo laga wada hadlay, waxayna muujiyeen madaxda Itoobiya in ay diyaar u yihiin in ay la shaqeeyaan dawladda Soomaaliya, oo xiriir iyo jabtar cusub loo furo xiriirka labada dal, lagana shaqeeyo sidii dhibaatada iyo faqriga iyo colaadaha loola dagaalami lahaa. 